[pic] | EUROPA-KOMMISSIONEN |

Bruxelles, den 15.4.2011

KOM(2011) 199 endelig

MEDDELELSE FRA KOMMISSIONENTIL EUROPA-PARLAMENTET OG RÅDET

Teknisk justering af den finansielle ramme for 2012 på grundlag af udviklingen i BNI (Punkt 16 i den interinstitutionelle aftale af 17. maj 2006 om budgetdisciplin og forsvarlig økonomisk forvaltning)

MEDDELELSE FRA KOMMISSIONEN TIL EUROPA-PARLAMENTET OG RÅDET

Teknisk justering af den finansielle ramme for 2012 på grundlag af udviklingen i BNI (Punkt 16 i den interinstitutionelle aftale af 17. maj 2006 om budgetdisciplin og forsvarlig økonomisk forvaltning)

INDLEDNING

Den interinstitutionelle aftale (IIA) af 17. maj 2006 om budgetdisciplin og forsvarlig økonomisk forvaltning (EUT C 139/1 af 14.6.2006) indeholder en tabel over den finansielle ramme for EU-27 for perioden 2007-2013 udtrykt i 2004-priser (tabel 1).

Ifølge punkt 16 i den interinstitutionelle aftale skal Kommissionen forud for budgetproceduren for regnskabsåret n + 1 foretage en teknisk justering af den finansielle ramme på grundlag af udviklingen i EU's bruttonationalindkomst (BNI) og priserne og meddele resultaterne til budgetmyndighedens to parter. Med hensyn til priserne fastlægges udgiftslofterne i løbende priser ved brug af en fast deflator på 2 %, jf. punkt 16 i den interinstitutionelle aftale. Med hensyn til udviklingen i BNI omfatter denne meddelelse de senest foreliggende økonomiske prognoser.

Formålet med denne meddelelse er at forelægge budgetmyndigheden resultatet af den tekniske justering (EU-27) for regnskabsåret 2012 i overensstemmelse med punkt 16 i den interinstitutionelle aftale.

TILPASNING AF TABELLERNE I DEN FINANSIELLE RAMME (TABEL 1-2)

Tabel 1 viser den finansielle ramme for EU-27 i 2004-priser som ændret i overensstemmelse med punkt 17 i den interinstitutionelle aftale (KOM(2010) 160 af 16. april 2010).

Tabel 2 viser den finansielle ramme for EU-27 tilpasset for 2012 (dvs. i løbende priser og uændret, eftersom der sammenlignes med justeringen for 2011 og punkt 17, jf. KOM(2010) 160; den finansielle ramme udtrykt i procent af BNI er dog tilpasset efter de senest foreliggende økonomiske prognoser).

Samlet tal for BNI

Ifølge de senest foreliggende prognoser udgør BNI for 2012 13 114 511 mio. EUR i løbende priser for EU-27 (jf. det sidste afsnit i punkt 16 foretages der ikke nogen tekniske justeringer for indeværende eller tidligere år; det kan til orientering oplyses, at den ajourførte BNI er på 12 650 080 mio. EUR for 2011, 12 218 528 mio. EUR for 2010, 11 626 995 mio. EUR for 2009, 12 312 555 mio. EUR for 2008 og 12 243 045 mio. EUR for 2007).

For 2013 er BNI for EU-27 beregnet på grundlag af Kommissionens interne fremskrivninger af den årlige gennemsnitlige vækstrate i faste priser. Disse fremskrivninger er vejledende og vil blive opdateret hvert år på grundlag af de senest foreliggende økonomiske prognoser.

Siden 2010 har BNI omfattet finansielle formidlingstjenester (FISIM), som er indirekte målt, jf. Rådets afgørelse 2010/196/EU, Euratom af 16. marts 2010 om anvendelse af FISIM med henblik på egne indtægter[1] med virkning fra den 1. januar 2010.

Hovedresultaterne af den tekniske justering af den finansielle ramme for 2012 (EU-27)

Det samlede loft for forpligtelsesbevillingerne for 2012 udgør 147 546 mio. EUR, hvilket svarer til 1,13 % af BNI.

Det tilsvarende samlede loft over betalingsbevillinger er på 141 360 mio. EUR, dvs. 1,08 % af BNI. Hvis de seneste økonomiske prognoser lægges til grund, kommer margenen under loftet på 1,23 % for egne indtægter til at udgøre 19 948 mio. EUR (0,15 % af BNI for EU-27).

Lofterne for egne indtægter og forpligtelsesbevillinger blev tilpasset efter ikrafttrædelsen af afgørelse 2010/196/EU, Euratom om anvendelse af FISIM med henblik på egne indtægter[2].

ANDRE ELEMENTER I TILKNYTNING TIL DEN TEKNISKE TILPASNING

Udgiftsområde 5 (Administration)

Hvad angår udgiftsområde 5, fremgår det af en fodnote til den finansielle ramme, at de tal for pensionsudgifter, der medtages under loftet for dette udgiftsområde, skal beregnes netto, dvs. efter fradrag af personalets indbetalinger til pensionsordningen, inden for en grænse på 500 mio. EUR (i 2004-priser) for perioden 2007-2013. Dette bør fortolkes på den måde, at der er en dobbelt grænse for de beløb, der trækkes fra pensionsudgifterne i forbindelse med anvendelsen af udgiftsområdets loft:

- dette beløb kan ikke overstige de bidrag, der faktisk er opført som indtægter på budgettet i det enkelte år

- de kumulerede fradrag for perioden 2007-2013 kan ikke overstige 500 mio. EUR i 2004-priser, dvs. et gennemsnit på 71,4 mio. EUR (84,0 mio. EUR i 2012-priser).

Det forhold, at administrative udgifter er løbende udgifter, nødvendiggør, at man hvert år vedtager et gennemsnit for at undgå at anvende en margen ved periodens start, som ikke længere ville være fuldt til rådighed senere. For 2012 skal der fradrages 84,0 mio. EUR i løbende priser.

Udgiftsposter uden for den finansielle ramme 2007-2013

Der findes en række instrumenter uden for de udgiftslofter, der er aftalt i den finansielle ramme 2007-2013. Disse instrumenter skal give mulighed for at reagere hurtigt på ekstraordinære eller uforudsete begivenheder og sikre en vis fleksibilitet ud over de aftalte udgiftslofter inden for bestemte grænser:

- nødhjælpsreserven , der kan anvendes med op til et maksimumsbeløb på 221 mio. EUR pr. år i 2004-priser eller 258,9 mio. EUR i 2012 i løbende priser (1 744 mio. EUR for hele perioden i løbende priser)

- EU’s solidaritetsfond , der har et årligt maksimumsbeløb i løbende priser på 1 mia. EUR

- fleksibilitetsinstrumentet , med et årligt maksimumsbeløb i løbende priser på 200 mio. EUR plus den del af de uudnyttede årlige beløb i årene 2010-2011, der kan fremføres til 2012.

Det vil desuden være muligt at anvende Den Europæiske Fond for Tilpasning til Globaliseringen op til et maksimumsbeløb på 500 mio. EUR pr. år i løbende priser ved at anvende den margen, der måtte eksistere under det foregående års samlede loft for forpligtelsesbevillinger, og/eller ved at anvende de annullerede forpligtelser fra de to foregående år (ekskl. dem, der vedrører udgiftsområde 1b).

TRANSAKTIONER UDEN FOR BUDGETTET OG EGNE INDTÆGTER

I henhold til punkt 11, fjerde afsnit, i den interinstitutionelle aftale opstilles der særskilte vejledende tabeller til oplysning om de transaktioner, der ikke er opført i det almindelige budget, og om den forventede udvikling inden for de forskellige kategorier af Fællesskabets egne indtægter, og disse tabeller ajourføres årligt ved den tekniske justering af den finansielle ramme.

I vedlagte tabel 3.1-3.2 er disse oplysninger ajourført på grundlag af de senest foreliggende prognoser. Oplysningerne vedrører Den Europæiske Udviklingsfond (EUF) og EU's egne indtægter opdelt efter kategori.

BILAG

TABEL 1: DEN FINANSIELLE RAMME 2007-2013

[pic]

TABEL 2: DEN FINANSIELLE RAMME (EU-27) TILPASSET FOR 2012

[pic]

TABEL 3: VEJLEDENDE PLANLÆGNING AF UDGIFTER, DER IKKE ER OPFØRT I DET ALMINDELIGE BUDGET OG FORVENTET UDVIKLING I DE FORSKELLIGE EGNE INDTÆGTER

[pic]

[1] Rådets afgørelse 2010/196/EU, Euratom af 16. marts 2010 om fordeling af indirekte målte finansielle formidlingstjenester (FISIM) til opgørelse af bruttonationalindkomsten (BNI) med henblik på Den Europæiske Unions budget og egne indtægter (EUT L 87 af 7.4.2010, s. 31).

[2] Meddelelse fra Kommissionen til Europa-Parlamentet og Rådet om tilpasning af loftet for egne indtægter og loftet for forpligtelsesbevillinger som følge af afgørelsen om at anvende FISIM med henblik på egne indtægter, KOM(2010) 162.